ΓΡΑΠΤΗ ΕΡΩΤΗΣΗ E-1224/98

υποβολή: Roberta Angelilli (NI) προς την Επιτροπή

(29 Απριλίου 1998)

Θέμα: Ενημέρωση σχετικά με την υπόγεια διάβαση και το γρήρορο τραμ καθώς και την εφαρμογή στην Ιταλία της οδηγίας 85/337/ΕΟΚ

Έχοντας υπόψη τις προηγούμενες ερωτήσεις μου P-0141/97(1) σχετικά με την "κατασκευή του γρήγορου τραμ Casaletto/ Largo Argentina" από το Δήμο της Ρώμης και Ε-1273/97(2) για την παροχή σχετικών πληροφοριών. Έχοντας επίσης υπόψη την ερώτηση Ε-1270/97(3) με θέμα "σχέδιο του Δήμου της Ρώμης για την κατασκευή της υπόγειας διάβασης του Castel Sant& apos;Angelo και οδηγία 97/11/ΕΚ"(4) και τις ερωτήσεις Ε-2632/97(5), Ε-3001/97(6), P-3740/97(7) και E-3409/97(8) επί του ιδίου θέματος και την ερώτηση Ε-1971/97(9) και κυρίως Ε-3410/97(10) με την οποία εζητούντο διευκρινίσεις σχετικά με την εφαρμογή της οδηγίας 85/337/ΕΟΚ(11) σχετικά με την αξιολόγηση των περιβαλλοντικών επιπτώσεων των εν λόγω μεγάλων έργων,

Ερωτάται η Επιτροπή:

1. Γνωρίζει ότι η κατασκευή της υπόγειας διάβασης ακυρώθηκε και στη θέση της προωθείται άλλο σχέδιο πολύ μικρότερης εμβέλειας το οποίο περιγράφεται ως "μικρή υπόγεια διάβαση";

2. Για το έργο αυτό, διαφορετικό από το πρώτο υπάρχει πρόθεση να χρησιμοποιηθεί η ίδια χρηματοδότηση ΕΤΕ;

3. Για το έργο αυτό πραγματοποιήθηκε μελέτη αξιολόγησης περιβαλλοντικών επιπτώσεων;

4. Η Περιφέρεια Lazio, η οποία, όπως προκύπτει από την απάντηση στην ερώτηση Ε-3410/97, προσδιορίσθηκε ως η αρμόδια αρχή όσον αφορά την οδηγία 85/337/ΕΟΚ, εξακολουθεί μέχρι σήμερα να μην έχει εκπληρώσει τις υποχρεώσεις της;

5. Η διαδικασία για παράβαση η οποία ανακοινώθηκε στην προαναφερθείσα απάντηση, εξακολουθεί να ισχύει και σε ποιό σημείο βρίσκεται;

Απάντηση της κας Bjerregaard εξ ονόματος της Επιτροπής

(18 Ιουνίου 1998)

Βάσει πληροφοριών από την Ευρωπαϊκή Τράπεζα Επενδύσεων (ΕΤΕ), η Επιτροπή είναι σε θέση να δηλώσει ότι τα έργα που αποτελούν το αντικείμενο χρηματοδότησης της ΕΤΕ στο πλαίσιο του εγχειρήματος "Συμφωνία πλαίσιο - Ρώμη 2000" δεν περιλαμβάνουν την κατασκευή υπόγειας σήραγγας στο Castel Sant& apos;Angelo, ούτε το άλλο, μικρότερης εμβέλειας, έργο που αναφέρεται στην ερώτηση του Αξιότιμου Μέλους του Κοινοβουλίου.

Στο πλαίσιο της εσωτερικής κατανομής της νομοθετικής εξουσίας στην Ιταλία, οι περιφέρειες είναι αρμόδιες για τη θέσπιση των νομοθετικών διατάξεων ενσωμάτωσης της οδηγίας 85/337/ΕΟΚ της 27ης Ιουνίου 1985 περί της εκτιμήσεως των επιπτώσεων ορισμένων δημοσίων και ιδιωτικών έργων στο περιβάλλον(12) όσον αφορά έργα περιφερειακής σημασίας. Το διοικητικό διαμέρισμα του Lazio δεν έχει ακόμη θεσπίσει τα προαναφερθέντα νομοθετικά μέτρα.

Η επί παραβάσει διαδικασία κατά της Ιταλίας για την ενσωμάτωση στο εθνικό δίκαιο της προαναφερθείσας οδηγίας βρίσκεται σε εξέλιξη, και η Επιτροπή έχει διατυπώσει αιτιολογημένη γνώμη. Όσο για το γενικό περιεχόμενο της διαδικασίας, το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτησή της Ε-3410/97(13).

(1) ΕΕ C 186, 18.6.1997, σελ. 234.

(2) ΕΕ C 367, 4.12.1997, σελ. 109.

(3) ΕΕ C 373, 9.12.1997, σελ. 97.

(4) ΕΕ L 73, 14.3.1997, σελ. 5.

(5) ΕΕ C 117, 16.4.1998, 33.

(6) ΕΕ C 134, 30.4.1998, 52.

(7) ΕΕ C 174, 8.6.1998, 111.

(8) ΕΕ C 174, 8.6.1998, 54.

(9) ΕΕ C 45, 10.2.1998, σελ. 131.

(10) ΕΕ C 158, 25.5.1998, 104.

(11) ΕΕ L 175, 5.7.1985, σελ. 40.

(12) ΕΕ L 175, 5.7.1985.

(13) ΕΕ C 158, 25.5.1998.